**VILNIAUS ANTAKALNIO PROGIMNAZIJOS PASTATŲ PRIŽIŪRĖTOJO (DARBININKO) PAREIGYBĖS APRAŠYMAS**

**I SKYRIUS**

**PAREIGYBĖ**

1. Vilniaus Antakalnio progimnazijos pastatų prižiūrėtojo (toliau – darbuotojas) pareigybė yra priskiriama kvalifikuotų specialistų grupei.

2. Pareigybės lygis – C. Pareigybės klasifikatoriaus kodas - 711904.

3. Pareigybės pavaldumas – pastatų prižiūrėtojas yra tiesiogiai pavaldus Vilniaus Antakalnio progimnazijos direktoriaus pavaduotojui ugdymo aplinkos aprūpinimui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Atitikti šiuos reikalavimus:

4.1. būtinas ne žemesnis kaip profesinis išsilavinimas ir įgyta statybininko, ar vidaus ir išorės remonto darbų darbininko, santechniko, staliaus ar panašių profesijų kvalifikacija;

4.2. turėti metų panašios darbo patirties, išmanyti staliaus, santechniko, statybinių, vidaus ir išorės remonto darbų technologijas ir reikalavimus darbui su jomis;

4.3. žinoti pagalbą teikiančių įstaigų (policijos, greitosios medicinos pagalbos, priešgaisrinės apsaugos) telefonų numerius;

4.4. žinoti progimnazijos patalpų išdėstymą bei teritorijos ribas;

4.5. gebėti mandagiai, konstruktyviai bei pozityviai bendrauti;

4.6. išmanyti darbuotojų darbo saugos reikalavimus;

4.7. turėti galiojančius pažymėjimus, suteikiančius teisę ar įrodančius kvalifikaciją atlikti pastato remonto ar kitus su pastato eksploatacija susijusius darbus;

4.8. turėti galiojančius pažymėjimus darbuotojų civilinės saugos, priešgaisrinės saugos, sveikatos žinių atestavimo: pirmosios pagalbos ir higienos įgūdžių.

5. Gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 (Žin., 2003, Nr.123-5618), reikalavimus.

6. Darbuotoju negali dirbti asmuo, kuris atitinka Lietuvos Respublikos švietimo įstatymo 48 straipsnio 8 dalies 1–7 punktuose ir Lietuvos Respublikos vaiko teisių apsaugos pagrindų įstatymo 571 straipsnyje išvardintus atvejus.

7. Darbuotojas į darbą priimamas vadovaujantis galiojančia Lietuvos Respublikos darbo kodekso aktualija redakcija.

8. Darbuotojo paskirtis – užtikrinti tinkamą bei saugų ugdymo aplinkos veikimą. Darbuotojas dirba kartu su kitais skyriaus darbuotojais bei ugdymo specialistais ir mokyklos bendruomene.

9. Darbuotojas vadovaujasi Vilniaus Antakalnio progimnazijos nuostatais, direktoriaus įsakymais, darbo tvarkos taisyklėmis, darbuotojų saugos ir sveikatos instrukcijomis ir šios pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS IR ATSAKOMYBĖ**

10. Šias pareigas einantis darbuotojas vykdo šias funkcijas:

10.1. dirba paskirtą darbą;

10.2. dirba apsivilkus tvarkingus, higienos reikalavimus atitinkančius darbo drabužius;

10.3. atlieka vandentiekio, kanalizacijos sistemų sutrikimus. Remontuoja ir keičia santechninius įrenginius, atlieka užsikišusių vamzdynų valymą;

10.4. remontuoja vidaus ir lauko inventorių, atlieka statybos remonto darbus lauke ir viduje;

10.5. gamina nesudėtingus baldus, remontuoti mokyklinius bei biuro baldus ir inventorių. Dirba staliaus darbus;

10.6. padeda įstaigos darbuotojams tvarkyti interjerą, perstatyti baldus, paruošti patalpas valymo darbams;

10.7. mokinių atostogų metu remontuoja kabinetus ir koridorius;

10.8. prižiūri stogo, lietaus nutekėjimo bei surinkimo sistemas;

10.9. rūpinasi tvarka ir švara darbo vietoje;

10.10. pavaduoja kitą Vilniaus Antakalnio progimnazijos ugdymo aplinkos aprūpinimo darbuotoją jo ligos ar atostogų metu ir atskiru Vilniaus Antakalnio progimnazijos direktoriaus įsakymu ar kitu savivaldybės teisės aktu.

11. Darbuotojas gali būti įpareigotas atlikti ir kitas pareigas ir funkcijas direktoriaus pavedimu ar atskiru nurodymu.

12. Darbuotojas, negalintį eiti savo pareigų, pavaduoja kitas Vilniaus Antakalnio progimnazijos ugdymo aplinkos aprūpinimo darbuotojas ar kitas įsakymu paskirtas asmuo.

13. Darbuotojas atsako už kokybišką savo funkcijų vykdymą bei atliekamų funkcijų darbo saugą.

14. Darbuotojo funkcijos bei atsakomybė, pasikeitus įstatymams ar kitiems teisės aktams ir esant būtinybei, gali būti iš dalies keičiamos keičiamas Vilniaus Antakalnio progimnazijos savininko ar Vilniaus Antakalnio progimnazijos direktoriaus iniciatyva.

Susipažinau \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*(Parašas) (Vardas ir pavardė) (Data)*